Document ID: 32004R0905

ΚΑΝΟΝΙΣΜΌΣ (ΕΚ) αριθ. 905/2004 ΤΗΣ ΕΠΙΤΡΟΠΉΣ
της 29ης Απριλίου 2004
για την τροποποίηση των παραρτημάτων του κανονισμού (ΕΚ) αριθ. 2501/2001 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2501/2001 του Συμβουλίου, της 10ης Δεκεμβρίου 2001, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004 (1), και ιδίως το άρθρο 35,
Εκτιμώντας τα ακόλουθα:
(1)
Το άρθρο 35 του κανονισμού (ΕΚ) αριθ. 2501/2001 καθορίζει τη διαδικασία για την αναπροσαρμογή των παραρτημάτων του κανονισμού ώστε να ληφθούν υπόψη οι τροποποιήσεις της Συνδυασμένης Ονοματολογίας.
(2)
Ο κανονισμός (ΕΚ) αριθ. 1789/2003 της Επιτροπής, της 11ης Σεπτεμβρίου 2003, που τροποποιεί το παράρτημα I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (2) περιλαμβάνει στοιχεία που θίγουν τους καταλόγους των παραρτημάτων ΙΙΙ και IV του κανονισμού (EΚ) αριθ. 2501/2001. O κανονισμός άρχισε να ισχύει την 1η Ιανουαρίου 2004.
(3)
Οι κατάλογοι των παραρτημάτων III και IV του κανονισμού (EΚ) αριθ. 2501/2001 πρέπει επομένως να τροποποιηθούν ανάλογα, με ισχύ από την 1η Ιανουαρίου 2004.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γενικευμένων προτιμήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα ΙΙΙ και IV του κανονισμού (ΕΚ) αριθ. 2501/2001 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Απριλίου 2004.

Labels: 3
5